b'\n_START_ARTICLE_\nFranc Brunet\n_START_SECTION_\n\xc5\xbdivljenje in delo\n_START_PARAGRAPH_\nV Gradcu je obiskoval filozofsko fakulteto in 1889 opravil izpit za telovadbenega u\xc4\x8ditelja na srednjih \xc5\xa1olah. V letih 1889\xe2\x88\x921891 je pou\xc4\x8deval telovadbo na dr\xc5\xbeavni gimnaziji, od 1891 dalje pa na realki v Ljubljani. V samozalo\xc5\xbebi je skupaj z Jakobom Furlanom izdal po u\xc4\x8dnih na\xc4\x8drtih prirejeno knjigo Telovadba v petrazrednih in manj kot petrazrednih ljudskih \xc5\xa1olah (Ljubljana, 1900, ponatis 1907), s katero je omogo\xc4\x8dil pouk telovadbe v slovenskem jeziku.'